Sean

Sean er et irsk og engelsk mannsnavn, og har opprinnelse som en irsk form av John, som betyr «Gud er nådig». Navnet er svært vanlig i Irland i den opprinnelige formen Seán. Navnet har også flere avledede former som er vanlige: Shane, Shaun og Shawn.

Etymologi
Sean er en anglifisert form av det irske navnet Seán, som er den irske formen av John. Dette er igjen en kortform av mannsnavnet Johannes, som kommer fra det greske navnet Ioannes (Ιωαννης). Ioannes kommer fra hebraisk Yochanan og betyr «Gud er nådig».

Shane, Shaun og Shawn er andre anglifiserte former av Seán. Shayne er en variant av Shane.

Utbredelse
I England var Sean og Shaun mest brukt i 1960-årene.

I USA var navnet Sean mest brukt på 1970- og 1980-tallet, mens formene Shawn, Shane og Shaun var mest brukt på 1970-tallet. Formen Shane ble popularisert av filmen Shane fra 1953.

|}

Formene Shayne, Shawn, Shaun og Shane brukes også som kvinnenavn, i tillegg til de rene feminine formene Shauna og Shawna.

|}

Kjente personer med navnet
Personene i listen er ordnet kronologisk etter fødselsår.
 Sean Connery (1930–2020), skotsk skuespiller
 Shane Black (f. 1961), amerikansk dramatiker og skuespiller
 Sean Carroll (f. 1966), amerikansk fysiker
 Shane Koyczan (f. 1976), canadisk dikter
 Sean Parker (f. 1979), amerikansk entreprenør kjent for Napster og Facebook
 Shawn Stefani (f. 1981), amerikansk golfspiller
 Sean Lowe (f. 1983), amerikansk reality-TV-deltaker
 Shaun Livingston (f. 1985), amerikansk basketballspiller
 Shaun White (f. 1986), amerikansk snowboardkjører
 Big Sean (f. 1988), amerikansk rapper
 Shane Dawson (f. 1988), amerikansk komiker og musiker
 Shawn Mendes (f. 1998), canadisk musiker
 Shaun Walker, britisk journalist

Annen bruk av navnet
 Sauen Shaun, britisk animasjonsserie

Referanser

Eksterne lenker

Mannsnavn